ΓΡΑΠΤΗ ΕΡΩΤΗΣΗ E-0562/96 υποβολή: Iρigo Mιndez de Vigo (PPE) προς την Επιτροπή (11 Μαρτίου 1996)

Θέμα: Χρηματοδότηση του σχεδίου ανασυγκρότησης της Βοσνίας

Η εφαρμογή της πρώτης φάσης του διεθνούς σχεδίου ανασυγκρότησης της Βοσνίας κινδυνεύει να ματαιωθεί εξ αιτίας χρηματοδοτικών προβλημάτων. Παρά το γεγονός ότι για το εν λόγω σχέδιο έχει προβλεφθεί ποσό 550 εκατ. δολλαρίων, μέχρι στιγμής μόνο η Επιτροπή έχει προβεί στη χορήγηση 62,5 εκατ. δολλαρίων. Οι άλλες χώρες που ανέλαβαν τη δέσμευση να βοηθήσουν (ΗΠΑ, Ιαπωνία, αραβικές χώρες) δεν κατέβαλαν κανένα ποσό.

Ποιά θα είναι επί του προκειμένου η θέση της Επιτροπής κατά την προσεχή διεθνή συνδιάσκεψη των δωρητριών χωρών που προβλέπεται να πραγματοποιηθεί τον Απρίλιο;

Απάντηση του κ. Van den Broek, εξ ονόματος της Επιτροπής (3 Μαΐου 1996)

1. Πρώτη συνδιάσκεψη χορηγών και συνέχειά της

Για να ανταποκριθεί στις υπολογισθείσες ανάγκες, ύψους 400 εκατ. Ecu κατά το πρώτο τρίμηνο του 1996, η διεθνής κοινότητα, στην πρώτη συνδιάσκεψη χορηγών, που έγινε το Δεκέμβριο στις Βρυξέλλες, δέσμευσε ποσό ύψους 427 εκατ. Ecu πέρα από τα 96 περίπου εκατ. Ecu της χρηματοδότησης προγραμμάτων που έχουν ήδη αρχίσει. Από το σύνολο των 523 εκατ. Ecu, υπολογίσθηκε ότι το 10% αφορά στόχους που έχουν σχέση με την ανθρωπιστική βοήθεια. Η διαθέσιμη χρηματοδότηση για αποκατάσταση και ανασυγκρότηση υπολογίστηκε περίπου σε 462 εκατ. Ecu.

Από το ποσό αυτό, τα 269 εκατ. Ecu έχουν στο ενδιάμεσο διάστημα δεσμευτεί για συγκεκριμένα προγράμματα, ενώ τα 195 εκατ. Ecu είναι ακόμα ενδεικτικά, με την έννοια ότι η δέσμευση βρίσκεται ακόμα στη διαδικασία διαπραγμάτευσης και δεν είναι διαθέσιμη για καταβολή.

Από τα 269 εκατ. Ecu που έχου δεσμευτεί, τα κοινοτικά προγράμματα υπολογίζονται σε 88 εκατ. Ecu, συμπεριλαμβανομένων των 25 εκατ. Ecu από διάφορους πόρους του προϋπολογισμού (ECHO και άλλα κονδύλια του προϋπολογισμού) και 62,5 εκατ. Ecu από το PHARE (σαν πρώτο τμήμα των 125 εκατ. Ecu του ΕΑΡ- Βασικό Πρόγραμμα Βοήθειας).

Από το πρώτο αυτό τμήμα των 62,5 εκατ. Ecu για το μισό περίπου έχει γίνει πρόσκληση για την υποβολή προσφορών και τα προϊόντα θα φθάσουν κατά τον Απρίλιο. Το υπόλοιπο μισό έχει τεθεί σε υποβολή προσφορών ή βρίσκεται στο προκαταρκτικό στάδιο. Τα περισσότερα από τα προϊοντα θα έχουν παραδοθεί πριν από το τέλος του πρώτου εξαμήνου του έτους.

Και άλλοι χορηγοί, ειδικά μερικά κράτη μέλη μέσω των διμερών προγραμμάτων τους, προετοιμάζουν επίσης επείγουσες ενέργειες. Δεν είναι γνωστό το ακριβές ποσό.

Άλλοι χορηγοί, οι Ην. Πολιτείες για 48 εκατ. Ecu και η Ιαπωνία για 40 εκατ. Ecu, βρίσκονται επίσης στην διαδικασία πρόωρης πληρωμής. Οι ισλαμικές χώρες δεν έχουν δώσει μέχρι σήμερα πληροφορίες.

2. Δεύτερη συνδιάσκεψη των χορηγών

Η Επιτροπή μαζί με την προεδρία και σε συνεργασία με τον Ανώτατο Εκπρόσωπο και την Παγκόσμια Τράπεζα, ενεργοποιήθηκε στην κινητοποίηση χορηγών για την προετοιμασία δεσμεύσεων για τη δεύτερη συνδιάσκεψη χορηγών η οποία έγινε στις 12/13 Απριλίου.

Όσον αφορά τις δεσμεύσεις, η δεύτερη συνδιάσκεψη χορηγών υπήρξε επιτυχής. Επιτεύχθηκε ο στόχος των 930 εκατ. Ecu. Συνολικά δεσμεύτηκαν 990 εκατ. Ecu.

Η Κοινότητα και τα κράτη μέλη της δέσμευσαν 330 εκατ. Ecu, το ένα τρίτο δηλαδή του συνόλου. Οι ΗΠΑ δέσμευσαν 170 εκατ. Ecu, η Ιαπωνία 101 εκατ. Ecu, οι ισλαμικές χώρες για πρώτη φορά 130 εκατ. Ecu, άλλοι διμερείς χορηγοί 33 εκατ. Ecu, η Παγκόσμια Τράπεζα 140 εκατ. Ecu και άλλοι χρηματοδοτικοί οργανισμοί και ιδρύματα 84 εκατ. Ecu.

Θα χρειαστεί ο αποτελεσματικός συντονισμός της εφαρμογής ώστε να επέλθουν βελτιώσεις το συντομότερο δυνατό. Θα δοθεί προτεραιότητα:

- σε βασικές υποδομές ώστε να εξασφαλιστεί η καλύτερη πρόσβαση σε βασικές υπηρεσίες και στην στέγαση για να διευκολυνθεί η επιστροφή των ακουσίως μετακινηθέντων και των προσφύγων 7

- σε πρωτοβουλίες για την επίτευξη άμεσων στόχων για να βελτιωθεί η απασχόληση, ειδικά των απόστρατων στρατιωτών, και

- στην ναρκαλιεία, σαν προϋπόθεση για την εφαρμογή των προγραμμάτων.

Οι συμμετέχοντες συμφώνησαν να ξανασυναντηθούν μετά τις εκλογές το φθινόπωρο του 1996, προκειμένου να εξετάσουν την εξέλιξη της βοήθειας. Υποσχέθηκαν να συνεχίσουν την υποστήριξή τους για την περίοδο 1997-1999. Μπορεί να σχεδιαστεί επίσης επανεξέταση των αναγκών άλλων περιοχών που έχουν πληγεί από τον πόλεμο στην πρώην Γιουγκοσλαβία.

3. Ανασκόπηση των δεσμεύσεων για το σύνολο του 1996

(Εκατ. Ecu)

>TABLE>